ร้านอาหารชื่อเก๋ไก๋นี้ตั้งอยู่ในบริเวณกรมยุทธบริการทหาร ใกล้กับแยกวงศ์สว่าง บรรยากาศของร้านก็เป็นแบบสไตล์รั้วของชาติ การตกแต่งก็ดูสวยดี อาจจะดูเหมือนมีบรรยากาศย้อนยุคอยู่บ้าง ที่จอดรถมีมากพอควร เมนูของร้านก็คงจะเหมือนร้านตามสั่งทั่วไป ไม่มีอะไรเป็นพิเศษจากชื่อที่ชวนให้นึกถึงมนุษย์ต่างดาว การบริการไม่ค่อยดีนัก คงจะเป็นเพราะทางร้านเขาเน้นให้บริการกับทหารเสียมากกว่าลูกค้าทั่วไป สำหรับอาหาร ถ้าเป็นเมนูที่ทางร้านเขาแนะนำก็รสชาติใช้ได้ทีเดียว เช่น หมูทอดงา ปลากะพงทอดนำ้ปลา แกงเขียวหวานเนื้อกับโรตี ขาหมูทอด และพวกอาหารจานเดียว เช่น ข้าวผัดเขียวหวานปลาสลิด ก๋วยเตี๋ยวลาดหน้า แต่ถ้าเป็นอาหารทั่วไปในเมนูก็จัดว่ารสชาติธรรมดาค่อนไปทางหวานเกือบทุกอย่าง นอกจากนี้ในบริเวณเดียวกัน ทางร้านเขาก็จัดเป็นร้านเบเกอรี่และเครื่องดื่มอีกส่วนหนึ่งด้วย